الله محمد غضنفر

الله محمد غضنفر  په ۲۰ مارچ ۲۰۰۶ زېږدیز کال کې د افغانستان په پکتيا ولايت کې زېږېدلی دی، نوموړی یو افغان کريکېټر دی چې د ملي لوبډلې غړی هم دی. هغه د افغانستان شپیږيزه کريکېټ لیګ کې د مس عینک نایټس او د پاکستان په جونیر لیګ کې د راولپنډۍ رایډرز لپاره لوبېدلی دی. هغه د ۲۰۲۴ هند پریمیر لیګ کې د کلکته نایټ رایډرز لپاره او د ۲۰۲۴ لنکا پریمیر لیګ کې د کولمبو سټرایکرز لوبډلې لپاره اخيستل شوی وو.

 شخصي ژوند 
غضنفر د افغانستان د پکتیا ولایت څخه دی. هغه پنځه مشران وروڼه لري او تر ۲۰۲۲ کال پورې په کابل کې اوسېده. 

 کورني او نړيوالې لوبې 
غضنفر په ۲۰۲۰ کال کې د کوویډ-۱۹ ناروغۍ پر مهال کرکټ پیل کړ.  هغه د تیز بالر په توګه پیل وکړ،  او اوس یو آف سيپنر دی. هغه د ګوتو سپين توپ اچونه کوي،  ځکه چې هغه د افغانستان د پخواني لوبډلمشر دولت احمدزي څخه د سپين بالینګ په اړه زده کړې ترلاسه کړې.  د هغه د توپ اچونې تخنیک له افغان کريکېټر مجیب ځدران سره پرتله شوی دی.  غضنفر په کابل کې د میرزا محمد کټوازي د کريکېټ په مرکز کې روزنه کوي،  او د افغانستان د ۱۹ کلنو کرکټ ملي لوبډلې سره یې روزنه کړې ده. 

غضنفر د افغانستان شپږيزه کريکېټ لیګ کې د مس عینک نایټس لوبډلې لپاره لوبېدلی دی.  په لومړي ځل یې په ۴ اورونو کې ۱/۲۷ منډې ورکړې او په دویمه لوبه کې یې څلور ویکټې واخیستې.  په ۲۰۲۲ کې، هغه د پاکستان جونیر لیګ کې د راولپنډۍ رایډرز لپاره لوبه وکړه؛ هغه په دغو سیالیو کې له ۱۲ بهرنیو لوبغاړو څخه يو ،وو.  هغه د ۲۰۲۲ او ۲۰۲۳ بیګ باش لیګ فصل لپاره په مسوده کې شامل شوی و، مګر غوره نه شو.   هغه د نیپال شل اوريزه لیګ د پرانېستې فصل لپاره د لرې لوېدیځ یونایټډ ټیم کې شامل شوی و.  غضنفر په ۱۵ کلنۍ کې د ۲۰۲۳ کال د هند غوره لیګ په نیلامۍ کې شامل شو.  هغه تر ټولو ځوان لوبغاړی و چې د هغه کال په نیلامۍ کې داخل شو،  او په لیلام کې د هغه اساسی قیمت ₹ شل لکه هندۍ کالدارې وو.   چې هيڅ لوبډلې وانخيست. 

د ۲۰۲۴ زېږديز کال په مارچ کې، غضنفر د کلکتې نایټ رایډرز لخوا واخيستل شو، ترڅو د ۲۰۲۴ هند پریمیر لیګ کې د دوی لپاره د مجیب الرحمن په ځای د دوه مېليونه هندۍ کالدارو ₹روپیو  په بدل کې لوبه وکړي.  څو ورځې وړاندې، ممبۍ انډینز هڅه کړې وه چې هغه د نېټ بالر په توګه لاسلیک کړي، مګر هغه ونه توانید چې د دوی لپاره د دې رول ترسره کولو لپاره ویزه ترلاسه کړي.  هغه د کولمبو سټرایکرز لخوا د ۲۰۲۴ لنکا پریمیر لیګ فصل لپاره غوره شوی و. 

هغه د ۲۰۲۵ بنګله دېش پریمیر لیګ کې د رنګپور رایډرز لپاره د لوبې کولو لپاره چمتو شوی و.

 نړیوالې لوبې 
په ۲۰۲۳ کې، غضنفر د شین افغانستان یو ورځنیو جام کې د جونیر اتلانو (د افغانستان د ۱۹ کلنو ملي ټیم استازو ټیم) لپاره لوبه وکړه. 

نوموړی د ۲۰۲۴ کال د کرکټ د ۱۹ کلنو نړیوال جام لپاره د افغانستان په ۱۵ کسیزه لوبډله کې شامل و.  د نیوزیلینډ خلاف لوبه کې یې په ۲۹ منډو ۳ ویکټې واخیستې. 

غضنفر په ۱۶ کلنۍ او ۲۳۶ ورځو کې د ایرلينډ پر وړاندې د افغانستان د لوبډلې لپاره خپله لومړۍ لوبه وکړه. 

 سرچينې 

 بهرني لينکونه 

 Allah Mohammad Ghazanfar at ESPNcricinfo